Príloha č. 2 

Protokol k Severoatlantickej zmluve 
o pristúpení Chorvátskej republiky

Zmluvné strany Severoatlantickej zmluvy podpísanej vo Washingtone dňa 4. apríla 1949,

spokojné s tým, že bezpečnosť severoatlantického priestoru sa posilní pristúpením Chorvátskej republiky k uvedenej zmluve,

sa dohodli na nasledovnom:

Článok I.

Na základe nadobudnutia platnosti tohto Protokolu, generálny tajomník Severoatlantickej aliancie v mene všetkých zmluvných strán predloží vláde Chorvátskej republiky pozvánku na pristúpenie k Severoatlantickej zmluve. V súlade s článkom 10 zmluvy sa Chorvátska republika stane zmluvnou stranou dňom uloženia svojej listiny o prístupe u vlády Spojených štátov amerických.

Článok II.

Tento protokol nadobudne platnosť v deň, keď všetky zmluvné strany Severoatlantickej zmluvy oznámia vláde Spojených štátov amerických svoj súhlas s týmto protokolom. Vláda Spojených štátov amerických informuje všetky zmluvné stany Severoatlantickej zmluvy o dátume prijatia každého takého oznámenia a o dátume vstupu tohto protokolu do platnosti.

Článok III.

Tento protokol, ktorého anglická a francúzska verzia sú rovnako autentické, bude uložený v archíve vlády Spojených štátov amerických. Riadne overené kópie odovzdá táto vláda vládam všetkých zmluvných strán Severoatlantickej zmluvy.